**KAIVOSVASTUUJÄRJESTELMÄ**

**ARVIOINTIPERUSTEET**

**Kaivoksen vesienhallinnan arviointityökalu**

**Johdanto**

Tätä asiakirjaa voidaan käyttää työkaluna, jonka avulla yhtiöt voivat arvioida tuotantolaitoksillaan vesienhallinnan tasoa toimipaikkakohtaisesti. Vesienhallinnan tason kehitystä seurataan tämän arviointityökalun mukaisesti neljän tuloskriteerin avulla. Keskeiset tuloskriteerit voidaan erottaa toisistaan ja toiminnan kehitystä voidaan seurata vuosittain. Arviointityökalun noudattaminen myös yhdenmukaistaa yhtiöissä tehtäviä vesienhallintaa koskevia arviointeja. Lisäksi tämän työkalun tarkoituksena on mahdollistaa yhtiön toiminnan ulkoinen tarkastus.

**Kaivoksen vesienhallinnan toteutuksen arviointi**

Arviointityökalun tarkoituksena on tuloskriteerien avulla opastaa yhtiöitä vesienhallinnan suunnittelussa ja toteutuksessa.

Arvioinnin tulisi:

* auttaa yhtiöitä kehittämään valmiuksiaan toimintansa seuraamiseen ja parantamiseen
* luoda perusta yhtiön toiminnan auditoinnille.

Vastuujärjestelmän mukaisesti tehtävässä arvioinnissa on käytettävä ammatillista harkintaa, ja arviointtityökalun soveltaminen edellyttää, että arvioinnin toteuttajalla on riittävä asiantuntemus arvioitavasta aihepiiristä ja hallintajärjestelmien arvioinnista. Arviointia toteutettaessa huomioidaan työnantajan ja henkilöstön välinen yhteistoiminta. Arviointityökalu itsessään ei takaa vesienhallinnan tehokkuutta mutta sen avulla voidaan mitata toiminnan tasoa. Asiakirjan liitteenä on itsearvioinnin tarkistuslista (liite 2).

# Tuloskriteerit

Vesienhallinnalle on määritelty seuraavat neljä tuloskriteeriä:

1. Vesienhallinnan toimintaperiaatteet ja toimintaohje
2. Vesienhallinnan riskienhallinta ja toiminnan suunnitelmallisuus
3. Vesienhallinnan hallintajärjestelmä
4. Vesienhallinnan raportointi

Kullekin tuloskriteerille on määritelty viisi toiminnan tasoa. Toiminnan taso määritellään arviointiperusteiden avulla. Arvioijan tulee arvioida täyttääkö yhtiö ja sen toimipaikan/tuotantolaitoksen toiminta tuloskriteerien arviointiperustevaatimukset vastaamalla itsearvioinnin tarkastuslistan kysymyksiin. Kaikkien yhtiöiden oletetaan noudattavan lainsäädännön ja viranomaisten vaatimuksia.

Alla olevissa taulukoissa on esitetty kunkin tuloskriteerin arviointiperusteet, joiden avulla arvioija voi todentaa asianmukaisen suoritustason (tasot C-AAA). Arviointia suorittaessaan arvioijan tulee huomioida, että kaikki neljä tuloskriteeriä täydentävät toisiaan. Toiminnan taso määräytyy kriteerien vaatimusten täyttymisen perusteella.

Jos toiminnan osa-alue tai tuloskriteeri ei ole relevantti, arvioinniksi on merkittävä ”ei sovellu” (ei sov.). Kunkin tuloskriteerin osalta voidaan päätyä vain yhteen suoritusta kuvaavaan tasoon, joka määräytyy alimman vaatimukset täyttävän tason mukaan. Kaikkien kyseisen tason perusteiden ja sitä alempien tasojen perusteiden on täytyttävä. Vesienhallinnan yleinen taso määräytyy alimman saavutetun tason mukaan.

**Jokaisen yhtiön tavoitteena on saavuttaa vähintään tason A-luokitus ja pyrkiä toimintansa jatkuvaan parantamiseen.**

## Tuotantolaitoskohtaiset arvioinnit

Yhtiön odotetaan arvioivan ja raportoivan vesienhallinnan tuloskriteerit jokaisen toimipaikan/tuotantolaitoksen osalta. Tuloskriteerien arviointia suunniteltaessa tulee huomioida eri kaivostoiminnan harjoittajien organisaatiorakenne, koska yhtiöt saattavat luokitella tuotantolaitoksiaan ja rajata toimipaikkojaan eri tavoin. Tässä arviointityökalussa keskitytään erityisesti Suomessa toimiviin yhtiöihin ja niiden toimipaikkoihin sekä tuotantolaitoksiin.

Tuotantolaitoskohtaisen raportoinnin on todettu olevan luotettavin, informatiivisin ja hyödyllisin toiminnan arviointitapa.

**Arviointiprosessi**

On suositeltavaa, että arviointi sisältää haastatteluja, keskusteluja sekä asiakirjojen tarkasteluja. Arviointiin tulee osallistua toimipaikan tai tuotantolaitoksen sekä johdon että tuotanto- ja asiantuntijahenkilöstön edustajia. Arviointi edellyttää tarkastustoiminnan sekä hallintajärjestelmien arvioinnin tuntemusta sekä osaamista ja kokemusta vesienhallinnasta. Kunkin tuloskriteerin osalta voidaan valita vain yksi taso, ja se voidaan valita vain, jos kaikki kyseisen tason perusteet ja kaikki alempien tasojen perusteet täyttyvät. Raportoinnissa ei voida käyttää tasojen välisiä arviointeja (esim. B+).

Jos hankkeeseen osallistuu kaksi osapuolta, kuten yhteisyrityksessä, osapuolia kehotetaan keskustelemaan keskenään siitä, kuka arvioinnin tekee ja tehdäänkö arviointi yhdessä vai erikseen niin, että tulokset kuvaavat osaltaan kummankin yhtiön toimintoja.

**Arviointityökalun rakenne**

Arviointityökalussa esitetään kunkin tuloskriteerin osalta:

* tarkoitus, joka ilmaisee tuloskriteerin tavoitteen
* arviointiperusteet jokaiselle toiminnan tasolle (C-AAA)
* ohjeita, jotka auttavat arvioijaa ymmärtämään kunkin tuloskriteerin yleisen soveltamisalan ja jotka toimivat myös viitekehyksenä arviointihaastatteluja ja asiakirjojen tarkasteluja suoritettaessa yhtiön ja toimipaikan arvioinneissa.
* usein esitettyjä kysymyksiä (FAQ, frequently asked questions), joiden avulla annetaan lisätietoja esimerkiksi keskeisten termien määritelmistä ja vastauksia yleisimpiin kysymyksiin.

**TULOSKRITEERI 1**

**TOIMINTAPERIAATTEET JA SITOUMUS**

**Tarkoitus:**

Varmistaa, että laitos on laatinut vesienhallinnan toimintaperiaatteet ja sitoumuksen, joissa ilmaistaan vesienhallintaan liittyvät laitoksen tahtotila, sitoumukset ja periaatteet.

|  |  |
| --- | --- |
| **Tuloskriteeri 1**  **Toimintaperiaatteet ja sitoumus**  **TULOSKRITEERIN ARVIOINTIPERUSTEET** | |
| **Taso** | **Arviointiperuste** |
| **C** | Toiminta täyttää Suomen lainsäädännön vaatimukset ja toiminnan ympäristö- ja vesitalousluvan vaatimukset. Toimipaikalla ei ole virallisia laitoksen vesienhallintaan liittyviä toimintaperiaatteita ja sitoumusta, tai vesienhallintaa ei erikseen mainita laitoksen yleisissä toimintaperiaatteissa ja sitoumuksissa. |
| **B** | Toimipaikalla on olemassa laitoksen vesienhallintaan liittyvät toimintaperiaatteet ja sitoumus, tai vesienhallinta mainitaan erikseen laitoksen yleisissä toimintaperiaatteissa. Toimintaperiaatteiden ja sitoumuksen sisältö ei ole kaikilta osin tason A kuvauksessa mainitun mukainen. |
| **A** | Laitoksen vesienhallinnan toimintaperiaatteet ja sitoumus ovat laitoksen ylimmän johdon vahvistamia. Niissä kuvataan   * miten laitos hallitsee toimintansa vesikierrossa olevia vesiä sekä toimintansa vaikutusalueen pinta- ja pohjavesivarantoja koko toiminnan elinkaaren ajan. * miten laitos varautuu vesienhallinnassa poikkeuksellisiin olosuhteisiin ja ilmastonmuutokseen. * miten laitos hallitsee vesienhallintaan liittyvät riskit. * miten laitos kommunikoi sidosryhmien kanssa ja auttaa sidosryhmät ymmärtämään toiminnan vedenkäytön tarpeet ja mahdolliset toiminnan vaikutukset alueen pinta- ja pohjavesivaroihin. * miten sidosryhmiä on kuultu toimintaperiaatteiden ja sitoumuksen valmistelussa. * miten laitos sitoutuu kaikessa toiminnassaan noudattamaan toimintaa ohjaavia lakeja ja asetuksia. * miten laitos sitoutuu varmistamaan työntekijöidensä veteen liittyvän terveyden ja turvallisuuden. * miten yhtiö sitoutuu jatkuvasti kehittämään vesienhallinnan toimenpiteitään koko laitoksen elinkaaren ajan. * miten laitos nimeää ja varmistaa tarvittavat ja riittävät resurssit vesienhallinnan toimenpiteiden suunnitteluun, täytäntöönpanoon ja tarkkailuun sekä raportointiin. * miten laitoksen vesienhallinnan avoimuus ja vastuullisuus on toteutettu.   Toimintaperiaatteiden ja sitoumuksen sisällöstä kommunikoidaan laitostasolla olennaisten työntekijöiden, urakoitsijoiden ja alihankkijoiden kanssa.  Toimintaperiaatteet ja sitoumus ovat julkisesti saatavilla.  Toimipaikalla on suoritettu sisäinen auditointi sen vahvistamiseksi, että toimintaperiaatteet ja sitoumus ovat kaikilta osin tason A kuvauksessa esitetyn mukaiset.  *Yhtiö sitoutuu turvaamaan saamelaisten oikeuden ylläpitää ja kehittää kulttuuriaan erityisesti kalastuksen osalta.* Yhtiö sitoutuu turvaamaan myös muiden, kaivostoimintojen vaikutuspiirissä olevien paikallisväestön jäsenten tarpeet vesienkäytön osalta. |
| **AA** | Toimipaikan vesienhallinnan toimintaperiaatteet ja sitoumus on tarkastettu riippumattomassa ulkoisessa auditoinnissa. |
| **AAA** | Vesienhallinnan toimintaperiaatteet sisältävät sitoumuksen aktiivisesta kumppanuudesta alueen muiden vedenkäyttäjien kanssa tavoitteena yhteinen alueellinen kestävä vesienhallinta. Sitoumuksessa esitetään eri toimijoiden roolit ja vastuut ja osoitetaan toiminnan vaatimat resurssit.  Toimintaperiaatteiden ja sitoumuksen soveltamisen tehokkuus on tarkastettu riippumattomassa ulkoisessa auditoinnissa.  *Yhtiö sitoutuu hankkimaan Saamelaiskäräjien ja koltta-alueella myös kolttien kyläkokouksen vapaaseen tietoon perustuvan ennakkosuostumuksen toiminnan harjoittamiselle.* |

|  |  |  |
| --- | --- | --- |
| **Vesienhallinnan toimintaperiaatteet ja sitoumus**  **USEIN ESITETTYJÄ KYSYMYKSIÄ** | | |
| **NRO LIITTEESSÄ 1.** | **KYSYMYS** | **SIVU** |
| 1 | [Onko laitoksen vesienhallinnan toimintaperiaatteiden oltava erillinen asiakirja?](#_bookmark10) | Ks. sivu 15 |
| 2 | [Voidaanko yhtiötason asiakirjoja käyttää sitoutumisen osoittamiseen?](#_bookmark12) | Ks. sivu 15 |
| 3 | [Mitä sidosryhmien kuulemisella tarkoitetaan?](#_bookmark14) | Ks. sivu 15 |
| 4 | Mitä tarkoitetaan työntekijöiden veteen liittyvällä terveydellä ja turvallisuudella? | Ks. sivu 15 |
| 5 | Mitä tarkoitetaan kaivoksen elinkaarella? | Ks. sivu 16 |
| 14 | [Mitä ”auditoinnilla” tarkoitetaan?](#_bookmark19) | Ks. sivu 17 |
| 15 | [Mikä on sidosryhmä?](#_bookmark25) | Ks. sivu 17 |
| **Toimintaperiaatteet ja sitoumus**  **OHJEET ARVIOIJALLE**  Määritä haastattelujen ja asiakirjojen tarkastelun avulla seuraavat seikat:   * Onko yhtiö laatinut laitoksen vesienhallintaa koskevat laitostason toimintaperiaatteet ja sitoumuksen ja onko toiminta niiden mukaista? * Heijastavatko toimintaperiaatteet ja sitoumus toimivan johdon todellisia sitoumuksia ja näkemyksiä, jotka koskevat laitoksen vesienhallinnan odotettuja tuloksia? * Vastaavatko toimintaperiaatteet ja sitoumus kaikilta osin tason A kuvauksessa esitettyä tasoa? * Onko toimiva johto vahvistanut toimintaperiaatteet ja sitoumukset? * Onko toimipaikalla suoritettu viimeisen kolmen vuoden aikana sisäinen tai ulkoinen auditointi sen vahvistamiseksi, että toimintaperiaatteet ja sitoumus ovat kaikilta osin tason A kuvauksessa esitetyn mukaisia? * Ovatko toimintaperiaatteet ja sitoumus laitoksen ylimmän johdon vahvistamia? * Sisältääkö vesienhallinnan toimintaperiaatteet sitoumuksen aktiivisesta kumppanuudesta muiden toimijoiden tai yhteisöjen kanssa resursseineen ja vastuuhenkilöineen (saamelaisten kotiseutualueella Saamelaiskäräjien ja koltta-alueella kolttien kyläkokouksen kanssa)? | | |

# TULOSKRITEERI 2

# RISKIENHALLINTA JA TOIMINNAN SUUNNITELMALLISUUS

**Tarkoitus:**

Varmistaa, että yhtiö suunnittelee vesienhallintaan liittyvää toimintaansa kattavasti ja avoimessa yhteistyössä eri sidosryhmien kanssa ja on tietoinen toimintansa vesienhallintaan liittyvistä riskeistä ja että yhtiöllä on suunnitelmat tuotantolaitoskohtaisista toimenpiteistä riskien hallitsemiseksi.

|  |  |
| --- | --- |
| **Tuloskriteeri 2**  **Riskienhallinta ja toiminnan suunnitelmallisuus**  **TULOSKRITEERIN ARVIOINTIPERUSTEET** | |
| **Taso** | **Arviointiperuste** |
| **C** | Toiminta täyttää Suomen lainsäädännön vaatimukset. Erillistä vesienhallinnan toimintasuunnitelmaa ei ole olemassa. Toimintasuunnitelman elementit on arvioitu/huomioitu lainsäädännön ja ympäristöluvan edellyttämällä tavalla.  Tarkkailusuunnitelma on laadittu lainsäädännön edellyttämällä tavalla (ympäristö- ja vesitalouslupa).  Erillistä vesienhallintaan liittyvää riskinarviointia ja riskienhallintasuunnitelmaa ei ole tehty. Riskinarviointi on laadittu lainsäädännön edellyttämällä tavalla (ympäristö- ja vesitalouslupa). |
| B | Toimipaikalla on   * kerätty vesienhallintaan liittyvä lähtödata * laadittu vesitase, jossa on huomioitu sekä keskimääräiset että poikkeukselliset hydrologiset olosuhteet * mallinnettu pohjavedet ja niiden kulkeutuminen * arvioitu vesistövaikutukset * tunnistettu ja arvioitu vesienhallintaan liittyvät riskit sekä laadittu riskinhallintasuunnitelma   Erillinen vesienhallinnan toimintasuunnitelma on kehitteillä.  Tuotantolaitostasolla on nimetty vesienhallintaan liittyvistä työtehtävistä vastaavat henkilöt, mutta vastuita ei ole tarkoin määritelty.  Vesienhallinnan kannalta tärkeimmät paikalliset ja alueelliset sidosryhmät on nimetty ja tunnistettu. Sidosryhmien kanssa on kommunikoitu veden käyttöön, saatavuuteen ja vesistövaikutuksiin liittyvistä suunnitelmista ja toimenpiteistä.  *Saamelaisten kotiseutualueella toimiessaan yhtiö on kommunikoinut Saamelaiskäräjien kanssa ja koltta-alueella kolttien kyläkokouksen kanssa veden käyttöön, saatavuuteen, vesistövaikutuksiin ja saamelaiskulttuurin harjoittamisedellytyksiin liittyvistä toimenpiteistä.* |
| **A** | Erillinen vesienhallinnan toimintasuunnitelma kaivoksen koko elinkaaren ajalle on laadittu ja otettu käyttöön. Se sisältää vähintään seuraavat kohdat:   * Toimipaikkakohtaisen lähtöaineiston, jota on tarpeen mukaan täydennetty toiminnanharjoittajan omalla mittaustiedolla. * Kaikki toiminta-alueella muodostuvat vesijakeet on tunnistettu ja koko toiminta-alueen kattava vesitase on laadittu. * Kaikkien vesijakeiden laatu on selvitetty. Epävarmojen vesijakeiden osalta toimintasuunnitelmassa kuvataan, miten aineistoa päivitetään myöhemmin saatavien mittaustulosten avulla. * Vesistövaikutukset on yksilöity. Mahdolliset kompensaatiotoimenpiteet on suunniteltu. Saamelaisten kotiseutualueella vaikutukset saamelaiskulttuurin harjoittamisedellytyksiin on yksilöity tarkasti. * Toimenpiteet poikkeuksellisissa hydrologisissa olosuhteissa ja hätätilanteissa.   Tarkkailusuunnitelma sisältää toimipaikan vesiin liittyvän ympäristötarkkailun sekä käyttötarkkailun yksityiskohtaisesti.  Erillinen vesienhallintaan liittyvä riskinarviointi ja riskienhallintasuunnitelma on tehty.   * Veden määrään ja laatuun liittyvät merkittävät riskit on yksilöity, tunnistettu ja arvioitu. * Vesistövaikutusalueen sidosryhmiin liittyvät sosiaaliset riskit on yksilöity, tunnistettu ja arvioitu. *Saamelaisten kotiseutualueella saamelaiskulttuurin harjoittamisedellytyksiin liittyvät kulttuuriset ja sosiaaliset riskit on yksilöity, tunnistettu ja arvioitu yhteistyössä Saamelaiskäräjien kanssa ja koltta-alueella kolttien kyläkokouksen kanssa.*   Vesienhallinnan suunnittelu on integroitu liiketoiminnassa vuotuisiin liiketoiminnan suunnittelu- ja budjetointiprosesseihin. Tuotantolaitostasolla on henkilöity vastuut vesienhallintaan liittyvistä työtehtävistä.  Tuotantolaitoksen johto on tietoinen vesienhallintaan liittyvistä riskeistä ja mahdollisuuksista riskien torjuntaan niin laitostasolla kuin vaikutusalueen vesistöjenkin osalta.  Paikallisten ja alueellisten sidosryhmien kanssa on kommunikoitu veden käyttöön, saatavuuteen ja vesistövaikutuksiin liittyvistä suunnitelmista ja toimenpiteistä. Sidosryhmiä on kuultu ja heidän mielipiteensä on otettu huomioon vesienhallinnan suunnittelussa.  Käytännöt on arvioitu sisäisessä auditoinnissa. |
| **AA** | Vesienhallintaan liittyvien paikallisten, alueellisten ja valtakunnallisten sidosryhmien kanssa on sovittu yhteisistä toimista, joiden avulla kerätään lisätietoa käytettäväksi vesienhallinnan suunnittelun kehittämisessä. *Saamelaisten kotiseutualueella saamelaisten perinteistä tietoa ja käytäntöjä kunnioitetaan ja otetaan huomioon vesienhallinnan suunnittelussa.*  Vesienhallinnan suunnitelmat on arvioitu riippumattomassa ulkoisessa auditoinnissa. |
| **AAA** | Vesienhallinnan toimintasuunnitelmassa esitetään tavoite yhtiön vaikuttavuudesta vähintään yhteen seuraavista:   * Yhtiö sijoittaa tutkimukseen ja kehitykseen, joka tähtää teollisuusalan tietotaidon kehittymiseen kaivosalan vesienhallinnan osalta; * Yhtiö myötävaikuttaa tieteelliseen tutkimukseen, joka lisää tietoisuutta makeanveden vesivarannoista tai tähtää vesien suojeluun; * Yhtiö myötävaikuttaa teolliseen tai alueelliseen vesienhallinnan ohjeistuksen laatimiseen tai kehittämiseen; * Yhtiö osallistuu merkittävästi tuotantoalueellaan tai sen ulkopuolella makeanveden suojeluun tai kompensaatiotoimenpiteisiin.   Vesienhallinnan suunnitelmien soveltamisen tehokkuus on arvioitu riippumattomassa ulkoisessa auditoinnissa. |

|  |  |  |
| --- | --- | --- |
| **Riskienhallinta ja toiminnan suunnitelmallisuus**  **USEIN ESITETTYJÄ KYSYMYKSIÄ** | | |
| **NRO LIITTEESSÄ 1.** | **KYSYMYS** | **SIVU** |
| 3 | [Mitä sidosryhmien kuulemisella tarkoitetaan?](#_bookmark14) | Ks. sivu 15 |
| 5 | Mitä tarkoitetaan kaivoksen elinkaarella? | Ks. sivu 15 |
| 6 | Mitä on toimipaikkakohtainen vesienhallinnan lähtödata? | Ks. sivu 16 |
| 7 | Mitkä vesijakeet huomioidaan alueen vesitaseessa? | Ks. sivu 16 |
| 8 | Mitä tarkoittaa vesistövaikutusten tarkka yksilöiminen? | Ks. sivu 16 |
| 9 | Mitä tarkoitetaan poikkeuksellisilla hydrologisilla olosuhteilla? | Ks. sivu 16 |
| 10 | Mitä tarkoittaa yksityiskohtainen tarkkailusuunnitelma? | Ks. sivu 16 |
| 14 | [Mitä ”auditoinnilla” tarkoitetaan?](#_bookmark19) | Ks. sivu 17 |
| 15 | [Mikä on sidosryhmä?](#_bookmark25) | Ks. sivu 17 |
| **Riskienhallinta ja toiminnan suunnitelmallisuus**  **OHJEET ARVIOIJALLE**  Määritä haastattelujen ja asiakirjojen tarkastelun avulla seuraavat seikat:   * Onko yhtiöllä olemassa toimipaikkakohtainen vesienhallinnan toimintasuunnitelma? * Onko tuotantolaitoksella olemassa koko toiminta-alueen kattava vesitase, joka perustuu luotettavaan hydrologiseen dataan? * Onko arvioitu toiminnan vesistövaikutukset virtaamien ja veden laadun muutosten suhteen? *Onko saamelaisten kotiseutualueella arvioitu toiminnan vesistövaikutusten suhde saamelaiskulttuurin harjoittamisedellytyksiin?* * Onko laitoksella olemassa yksityiskohtainen tarkkailusuunnitelma? * Onko toimipaikan vesienhallintaan liittyvät riskit kartoitettu? * Onko nimetty vesienhallintaan liittyvistä työtehtävistä vastaavat henkilöt? * Onko tärkeimmät sidosryhmät nimetty ja tunnistettu? Onko sidosryhmien kanssa kommunikoitu veden käyttöön, saatavuuteen ja vesistövaikutuksiin liittyvistä suunnitelmista ja toimenpiteistä? *Onko saamelaisten kotiseutualueella Saamelaiskäräjien kanssa ja koltta-alueella kolttien kyläkokouksen kanssa kommunikoitu veden käyttöön, saatavuuteen, vesistövaikutuksiin ja saamelaiskulttuurin harjoittamisedellytyksiin liittyvistä suunnitelmista ja toimenpiteistä?* * Onko toimipaikan vesienhallintaan liittyvät riskit yksilöity, arvioitu ja onko niiden perusteella tehty suunnitelma riskien hallitsemiseksi? * Onko sidosryhmiä todistettavasti kuultu vesienhallinnan suunnittelussa ja onko sidosryhmiin liittyvät sosiaaliset riskit tunnistettu? Onko sosiaalisille riskeille olemassa hallintasuunnitelma? *Onko saamelaisten kotiseutualueella saamelaiskulttuurin harjoittamisedellytyksiin liittyvät kulttuuriset ja sosiaaliset riskit on yksilöity, tunnistettu ja arvioitu yhteistyössä Saamelaiskäräjien kanssa ja koltta-alueella kolttien kyläkokouksen kanssa?* * Sisältävätkö tuotantolaitostason vesienhallinnan suunnitelmat kattavasti myös toiminnan poikkeuksellisissa hydrologisissa olosuhteilla tai hätätilanteissa? Onko suunnitelmat laadittu koko kaivoksen elinkaarelle? * Onko vesienhallinnan työtehtävien vastuut henkilöity ja onko tuotantolaitoksen johto todistettavasti tietoinen vesienhallinnan riskeistä ja mahdollisuuksista? * Onko vesienhallinta huomioitu omana kohtanaan tuotantolaitoksen vuotuisessa budjetoinnissa ja liiketoimintasuunnitelmassa ja onko budjetissa varauduttu myös kehittämistoimenpiteiden toteuttamiseen? * Onko paikallisten, alueellisten tai kansallisten sidosryhmien kanssa todistetusti sovittu yhteisistä toimista, joiden avulla kerätään lisätietoa käytettäväksi kaivoksen vesienhallinnan tai alueellisen suunnittelun kehittämisessä? *Onko saamelaisten kotiseutualueella saamelaisten perinteistä tietoa ja käytäntöjä käytetty vesienhallinnan suunnittelun tietolähteenä perinteistä tietoa ja käytäntöjä kunnioittaen, säilyttäen, suojellen ja ylläpitäen?* * Onko toimipaikalla suoritettu viimeisen kolmen vuoden aikana sisäinen tai ulkoinen auditointi sen vahvistamiseksi, että vesienhallinnan suunnitelmat ovat kaikilta osin tasojen A ja AA kuvauksessa esitetyn mukaisia? * Pyritäänkö yhtiön toimilla kehittämään alaa lisäämällä tietotaitoa ja toteuttamalla suojelutoimenpiteitä? | | |



**TULOSKRITEERI 3**

**HALLINTAJÄRJESTELMÄ**

**Tarkoitus:**

Varmistaa, että yhtiöillä on käytössä vesienhallintajärjestelmä, joka sisältää puitteet mm. riskien arvioinnille, tavoitteiden asettamiselle, sidosryhmien kuulemiselle, tavoitteiden saavuttamiseen tähtäävien toimien toteuttamiselle ja vastuiden määrittelylle.

|  |  |
| --- | --- |
| **Tuloskriteeri 3**  **Hallintajärjestelmä**  **TULOSKRITEERIN ARVIOINTIPERUSTEET** | |
| **Taso** | **Arviointiperuste** |
| **C** | Toiminta on Suomen lainsäädännön vaatimusten mukaista. Erillistä vesienhallinnan hallintajärjestelmää ei ole olemassa. Hallintajärjestelmän elementit on arvioitu/huomioitu lainsäädännön edellyttämällä tavalla (ympäristö- ja vesitalouslupa). |
| **B** | Erillinen vesienhallintajärjestelmä on olemassa ja sisältää vähintään kuvauksen seuraavista asioista:   * tavoitteet ja suunnitelmat niiden saavuttamiseksi * vesienhallinnan tekniset ratkaisut * miten kaivoksen vesitase on huomioitu teknisten ratkaisujen mitoituksessa * millä toimenpiteillä tuotantolaitokselle taataan puhdas juomavesi ja toimivat sanitaatiopalvelut * miten kaivoksen poikkeustilanteille laadittu vesitase on huomioitu teknisten ratkaisujen mitoituksessa tai mitä lisätoimenpiteitä toteutetaan poikkeuksellisissa olosuhteissa * miten tuotettu tarkkailutieto on huomioitu olemassa olevassa vesienhallinnan hallintajärjestelmässä |
| **A** | Erillinen vesienhallintajärjestelmä sisältää kuvauksen vähintään seuraavista asioista (kohdassa B esitetyn lisäksi):   * miten vesistökohtaisten kompensaatiotoimenpiteiden vaikuttavuutta arvioidaan ja miten mittausdata vaikuttaa kompensaatiotoimenpiteiden kehittämiseen. * miten kaivoksen vesitasetta ja aluekohtaisia vesitaseita päivitetään ja mitä yksityiskohtaisia muutoksia vesitaseen päivitys voi aiheuttaa vesienhallinnan tekniseen toteutukseen. * miten ja millä perusteilla tarkkailusuunnitelmaa (ympäristö- ja käyttötarkkailu) päivitetään mitatun tarkkailutiedon perusteella ja miten tarkkailun tulokset otetaan huomioon vesienhallinnan kehittämisessä. * riskienhallintasuunnitelman mukaisten toimenpiteiden toteutuksesta. * miten vesienhallinnan toimenpiteisiin liittyvää palautetta kerätään ja otetaan huomioon toiminnan kehittämisessä   Toimipaikalla on suoritettu sisäinen auditointi sen vahvistamiseksi, että vesienhallinnan hallintajärjestelmä on kaikilta osin tasojen A ja B kuvauksissa esitetyn mukainen. |
| **AA** | Hallintajärjestelmän kehittämisessä on kuultu tärkeimpiä sidosryhmiä. *Saamelaisten kotiseutualueella ohjeistuksen kehittäminen tapahtuu yhteistyössä Saamelaiskäräjien kanssa, koltta-alueella kolttien kyläkokouksen kanssa.*  Hallintajärjestelmä on arvioitu riippumattomassa ulkoisessa auditoinnissa. |
| **AAA** | Vesienhallinta edustaa parasta käytettävissä olevaa tekniikkaa ja se myötävaikuttaa seuraavista vähintään kahteen:   * vesienhallintaan liittyvä teollisuusalan ymmärrys tai vaikuttavuus * alueellinen vesistökohtainen parhaiden käytäntöjen mukainen toimenpideohjelma * kaivosten vesienhallintaan tai muuhun vesiensuojeluun liittyvä tieteellinen kehitys * alueellisesti merkittävä vesiensuojelu.   Vesienhallintajärjestelmän soveltamisen tehokkuus ja toimintojen jatkuva kehittäminen on arvioitu riippumattomassa ulkoisessa auditoinnissa. |

|  |  |  |
| --- | --- | --- |
| **Hallintajärjestelmä**  **USEIN ESITETTYJÄ KYSYMYKSIÄ** | | |
| **NRO LIITTEESSÄ 1.** | **KYSYMYS** | **SIVU** |
| 3 | [Mitä sidosryhmien kuulemisella tarkoitetaan?](#_bookmark14) | Ks. sivu 15 |
| 11 | Mitä ovat vesienhallintaan liittyvät tekniset ratkaisut? | Ks. sivu 17 |
| 12 | Mitä tarkoitetaan vesienhallintaan liittyvien teknisten ratkaisujen yksityiskohtaisella kuvauksella? | Ks. sivu 17 |
| 13 | Mitä ovat vesistökohtaiset kompensaatiotoimenpiteet? | Ks. sivu 17 |
| 14 | [Mitä ”auditoinnilla tai arvioinnilla” tarkoitetaan?](#_bookmark19) | Ks. sivu 17 |
| 15 | [Mikä on sidosryhmä?](#_bookmark25) | Ks. sivu 17 |
| 16 | Mikä on ”järjestelmä” | Ks. sivu 18 |
| **Hallintajärjestelmä**  **OHJEET ARVIOIJALLE**  Määritä haastattelujen ja asiakirjojen tarkastelun avulla seuraavat seikat:   * Onko yhtiöllä olemassa toimipaikkakohtainen vesienhallinnan hallintajärjestelmä, jossa kuvataan yksityiskohtaisesti kaivoksen vesienhallinnan tekniset ratkaisut, toimenpiteet juomaveden ja sanitaatiopalvelujen turvaamiseksi ja varautuminen vesienhallinnan poikkeustilanteisiin? * Kuvataanko hallintajärjestelmässä lisäksi vesistökohtaiset kompensaatiotoimenpiteet ja niiden vaikuttavuuden arviointimenettely? * Kuvataanko hallintajärjestelmässä, miten vesitasetta päivitetään mitatun tarkkailutiedon perusteella ja mitä käytännön yksityiskohtaisia muutoksia järjestelmään on varauduttu tekemään? * Onko yksityiskohtaisen riskienhallintasuunnitelman mukaiset toimenpiteet tehty? * Onko toimipaikalla suoritettu viimeisen kolmen vuoden aikana sisäinen tai ulkoinen auditointi sen vahvistamiseksi, että vesienhallinnan hallintajärjestelmä ovat kaikilta osin tasojen A ja AA kuvauksessa esitetyn mukaisia? * Edistetäänkö yhtiön toimilla tietotaidon lisäämistä tai suojelutoimenpiteiden toteuttamista alan kehityksessä? | | |

**TULOSKRITEERI 4**

**RAPORTOINTI**

**Tarkoitus:**

Varmistaa, että toimipaikalla on kehitetty ja otettu käyttöön vesienhallintaan liittyviä tuotantolaitoskohtaisia toimenpiteitä koskeva asianmukainen raportointi. Raportointi sisältää raportoinnin vesienhallinnan suunnitelmista ja riskienhallinnasta sekä tarkkailutuloksista ja toteutetuista käytännön toimenpiteistä.

|  |  |
| --- | --- |
| **Tuloskriteeri 4**  **Raportointi**  **TULOSKRITEERIN ARVIOINTIPERUSTEET** | |
| **Taso** | **Arviointiperuste** |
| **C** | Tuotantolaitoskohtainen vesienhallinnan raportti on olemassa. Raportoinnin elementit on arvioitu/huomioitu lainsäädännön edellyttämällä tavalla (ympäristö- ja vesitalouslupa). |
| **B** | Tuotantolaitoskohtainen vesienhallinnan raportti sisältää vuosikertomuksen, tarkkailutulokset ja toteutetut käytännön toimenpiteet.  Vesienhallintaan liittyvistä tuotantolaitoskohtaisista tarkkailutuloksista ja käytännön toimenpiteistä raportoidaan tuotantolaitoksen johdolle säännöllisesti. |
| **A** | Raporttia käytetään osana tuotantolaitostason budjetointia ja päätöksentekoa.  Vesienhallinnan tilasta, vesienhallinnan tavoitteiden saavuttamisesta sekä tehdyistä ja suunnitelluista kehitystoimenpiteistä raportoidaan tuotantolaitoksen johdolle sekä sidosryhmille säännöllisesti.  Viestinnässä noudatetaan avoimuutta ja raportointi on julkista ja kansantajuista. Raportoinnista kerätään palautetta säännöllisesti.  Toimipaikalla on suoritettu sisäinen auditointi sen varmistamiseksi, että vesienhallinnan raportointi vastaa tason A vaatimuksia. |
| **AA** | Vesienhallinnan raportointi on arvioitu ulkoisessa riippumattomassa auditoinnissa. Yhtiö sitoutuu kehittämään toimintaansa auditoinnissa esille tuotujen suositusten pohjalta. |
| **AAA** | Tuotantolaitoskohtaisesta vesienhallinnasta raportoidaan säännöllisesti yhtiön virallisissa vuosiraporteissa.  Ulkoisessa riippumattomassa auditoinnissa on vahvistettu, että raportointijärjestelmä edustaa parasta käytössä olevaa menettelyä. |

|  |  |  |  |
| --- | --- | --- | --- |
| **Raportointi**  **USEIN ESITETTYJÄ KYSYMYKSIÄ** | | | |
| **NRO LIITTESSÄ 1.** | **KYSYMYS** | **SIVU** | |
| 14 | [Mitä ”auditoinnilla” tarkoitetaan?](#_bookmark19) | | Ks. sivu 17 | |
| 17 | Mitä ”kansantajuisella” raportoinnilla tarkoitetaan? | | Ks. sivu 18 | |
| **Raportointi**  **OHJEET ARVIOIJALLE**  Määritä haastattelujen ja asiakirjojen tarkastelun avulla seuraavat seikat:   * Onko kaivoksella otettu käyttöön vesienhallintaan liittyvien tuotantolaitoskohtaisten toimenpiteiden raportointi (itsenäisenä järjestelmänä tai osana muuta raportointijärjestelmää)? * Raportoidaanko vesienhallinnan tilasta säännöllisesti tuotantolaitoksen johdolle ja sidosryhmille? * Onko julkinen raportointi kansantajuista? * Onko kaivoksella auditointiprosesseja, joilla varmistetaan, että vesienhallinnan raportointi on asianmukaista? * Raportoidaanko vesienhallinnan tilasta, tarkkailusta ja toteutetuista sekä suunnitelluista kehittämistoimenpiteistä myös yhtiön virallisissa vuosikatsauksissa? * Edustaako raportointijärjestelmä parasta käytössä olevaa menettelyä? | | | |

# LIITE 1:

# Vesienhallinnan arviointiperusteet

# USEIN ESITETTYJÄ KYSYMYKSIÄ

|  |  |  |
| --- | --- | --- |
| 1 | [Onko laitoksen vesienhallinnan toimintaperiaatteiden oltava erillinen asiakirja?](#_bookmark10) | Ks. sivu 15 |
| 2 | [Voidaanko yhtiötason asiakirjoja käyttää sitoutumisen osoittamiseen?](#_bookmark12) | Ks. sivu 15 |
| 3 | [Mitä sidosryhmien kuulemisella tarkoitetaan?](#_bookmark14) | Ks. sivu 15 |
| 4 | Mitä tarkoitetaan työntekijöiden veteen liittyvällä terveydellä ja turvallisuudella? | Ks. sivu 15 |
| 5 | Mitä tarkoitetaan kaivoksen elinkaarella? | Ks. sivu 15 |
| 6 | Mitä on toimipaikkakohtainen vesienhallinnan lähtödata | Ks. sivu 16 |
| 7 | Mitkä vesijakeet huomioidaan alueen vesitaseessa? | Ks. sivu 16 |
| 8 | Mitä tarkoittaa vesistövaikutusten tarkka yksilöiminen? | Ks. sivu 16 |
| 9 | Mitä tarkoitetaan poikkeuksellisilla hydrologisilla olosuhteilla? | Ks. sivu 16 |
| 10 | Mitä tarkoittaa yksityiskohtainen tarkkailusuunnitelma? | Ks. sivu 16 |
| 11 | Mitä ovat vesienhallintaan liittyvät tekniset ratkaisut? | Ks. sivu 17 |
| 12 | Mitä tarkoitetaan vesienhallintaan liittyvien teknisten ratkaisujen yksityiskohtaisella kuvauksella? | Ks. sivu 17 |
| 13 | Mitä ovat vesistökohtaiset kompensaatiotoimenpiteet? | Ks. sivu 17 |
| 14 | [Mitä ”auditoinnilla” tarkoitetaan?](#_bookmark19) | Ks. sivu 17 |
| 15 | [Mikä on sidosryhmä?](#_bookmark25) | Ks. sivu 17 |
| 16  6 | [Mikä on ”järjestelmä”?](#_bookmark19) | Ks. sivu 18 |
| 17 | Mitä ”kansantajuisella” raportoinnilla tarkoitetaan? | Ks. sivu 18 |

## Onko kaivoksen vesienhallinnan toimintaperiaatteiden oltava erillinen asiakirja?

Ei. Vaatimus vesienhallintaa koskevista toimintaperiaatteista voidaan täyttää myös yhtiötason toiminnalla tai ympäristöohjeistuksella, mikäli ohjeissa nimenomaisesti viitataan vesienhallintaan.

## Voidaanko yhtiötason asiakirjoja käyttää sitoutumisen osoittamiseen?

Yhtiötasolla laadittu toimivan johdon kirjallinen sitoumus (kuten yhtiön toimintaperiaate) voidaan hyväksyä todisteeksi toimipaikka- tai yhtiötason itsearvioinnin yhteydessä vain, jos lisäksi on todisteita siitä, että yhtiön sitoumusta sovelletaan ja noudatetaan. Yhtiötason asiakirjojen ja toimipaikan käytäntöjen välillä on oltava todistettava yhteys. Jos tämä yhteys voidaan todentaa, voidaan yhtiötason asiakirjat hyväksyä todisteeksi tuotantolaitoksen sitoutumisesta.

## Mitä sidosryhmien kuulemisella tarkoitetaan?

Kuuleminen on prosessi, jossa yhtiö keskustelee sidosryhmiensä kanssa selvittääkseen niiden näkökannat, tiedottaakseen niille yhtiön toiminnasta ja tuloksista, ja sitouttaakseen ne keskustelemaan mahdollisista ongelmista ja huolenaiheista sekä osallistumaan ongelmien ratkaisuun.

## Mitä tarkoitetaan työntekijöiden veteen liittyvällä terveydellä ja turvallisuudella?

Jokaisella työntekijällä on oikeus puhtaaseen juomaveteen ja hygieenisiin sanitaatiopalveluihin. Kaivoksen vesienhallinnan kanssa tekemisissä olevien työntekijöiden turvallisuus ei saa vaarantua veden laadun vuoksi tai virtavesien aiheuttamien riskien vuoksi.

## Mitä tarkoitetaan kaivoksen elinkaarella?

Kaivoksen elinkaari koostuu neljästä päävaiheesta: malminetsinnästä, kaivoksen rakentamisesta, tuotannosta sekä sulkemisesta ja jälkihoidosta. Malminetsinnälle on oma vastuullisuusjärjestelmänsä, mutta myös osa toiminnassa olevista kaivoksista harjoittaa malminetsintätoimenpiteitä esim. kaivospiirin alueella, jolloin toimintaan sovelletaan kaivosvastuujärjestelmää. Kaivoshankkeiden elinkaari on aina rajallinen, joten sulkemis- ja jälkihoitosuunnittelu ovat olennainen osa kaivostoimintaa.

## Mitä on toimipaikkakohtainen vesienhallinnan lähtödata?

* Hydrologinen data (sadanta, lämpötila, haihdunta, lumen vesiarvo, alueelliset valunta-arvot);
* Alueen vesistöjen virtaamadata (jokaisen vesistönosan keskivirtaama sekä yli- ja alivirtaamakausien virtaamadata);
* Alueen vesistöjen vedenlaatudata (mahdollisimman tarkkaan vesistöosittain tieto virtaavan veden laadusta eri virtaamatilanteissa huomioiden myös yli- ja alivirtaamakaudet);
* Purkuvesistön muut kuormittajat yksilöidysti ja kuvaus kuormituksen laadusta.

## Mitkä vesijakeet huomioidaan alueen vesitaseessa?

Alueen vesitaseessa tulee huomioida kaikki kaivoksen toiminta-alueella muodostuvat vedet. Vesijakeet voivat jonkin verran vaihdella kohdekohtaisesti, mutta tällaisia ovat esimerkiksi: kaivosten kuivatusvedet, sivukivialueiden valumavedet, rikastushiekka-alueiden valumavedet ja rikastushiekasta eroava vesi, prosessin vaatimat ja sieltä lähtevät (rikasteen ja rikastushiekan mukana) vesijakeet, vesikierrosta poistettavat vedet, piha-alueiden hulevedet.

## Mitä tarkoittaa vesistövaikutusten tarkka yksilöiminen?

Vesistövaikutukset on yksilöity kalaston, kasvillisuuden ja vesieliöstön osalta vesistönosakohtaisesti. Vaikutusarviointi on toteutettu yksityiskohtaisemmin, kuin mitä ympäristö- ja vesitalouslupa edellyttää. Saamelaisten kotiseutualueella vesistövaikutukset on yksilöity saamelaiskulttuurin harjoittamisedellytysten osalta.

## Mitä tarkoitetaan poikkeuksellisilla hydrologisilla olosuhteilla?

Poikkeuksellisilla hydrologisilla olosuhteilla tarkoitetaan poikkeuksellisen kuivia tai märkiä olosuhteita, jotka voivat aiheuttaa poikkeustoimia kaivoksen normaaliin vesienhallintaan. Tällainen voi olla yhtäjaksoinen pitkä kuiva- tai märkäkausi (esim. 1/100 -vuodessa toistuva keskimääräisestä poikkeava tilanne) tai hetkellinen rankkasade (esim. 1/500 -vuodessa toistuva rankkasade kesäaikana).

## Mitä tarkoittaa yksityiskohtainen tarkkailusuunnitelma?

Yksityiskohtaisessa tarkkailusuunnitelmassa kuvataan kunkin tarkkailupisteen osalta

* mitä pisteestä tarkkaillaan
* käytetäänkö pisteen dataa ympäristö- vai käyttötarkkailuun (vai molempiin)
* miten tarkkailu / mittaus toteutetaan
* mittauspisteeseen liittyvät rakenteet
* sijainti yksiselitteisesti
* mittalaite ja kalibrointi
* mittalaitteen asettamat rajoitukset mittaukselle
* miten pisteen tieto kerätään
* mihin pisteeltä kerätty tieto syötetään.

## Mitä ovat vesienhallintaan liittyvät tekniset ratkaisut?

Teknisillä ratkaisuilla tarkoitetaan mm. pumppaamoja, pumppauslinjoja, avo-ojia, viivytysrakenteita tai vesienkäsittelyrakenteita. Vesienkäsittelyrakenteet voivat olla joko aktiivisia tai passiivisia.

## Mitä tarkoitetaan vesienhallintaan liittyvien teknisten ratkaisujen yksityiskohtaisella kuvauksella?

Jokainen järjestelmän osatekijä on yksilöity ja jokaisen osatekijän mitoitustieto on esitetty.

## Mitä ovat vesistökohtaiset kompensaatiotoimenpiteet?

Kompensaatiotoimenpiteet voivat kohdistua esim. kalastoon (istutukset), kasvistoon tai itse vesimääriin (kuten virtaaman leikkauksen kompensoiminen pohjaveden pumppauksella). Kompensaatiotoimenpiteet voivat olla joko ympäristöluvassa määrättyjä tai vapaaehtoisia.

## Mitä ”auditoinnilla” tarkoitetaan?

Vesienhallinnan auditoinnin tarkoituksena on osoittaa, että vesienhallinta on toteutettu ohjeistusten mukaisesti. Sisäisen auditoinnin suorittaa henkilö tai ryhmä, joka voi koostua yhtiön työntekijöistä, mutta jonka on oltava itsenäinen, puolueeton ja objektiivinen suhteessa arvioitavaan toimintoon (vesienhallintaan). Ulkoisen auditoinnin suorittaa yhtiöstä riippumaton, puolueeton ja objektiivinen henkilö, jonka havainnot ja päätelmät perustuvat vain todisteisiin. Auditoinnit ovat voimassa kolmen vuoden ajan.

Auditointia ei tule sekoittaa arviointityökalussa kuvattuun todentamisjärjestelmään (verifiointiin), joka on suurimmaksi osaksi toimistotyönä suoritettava prosessi tuotantolaitosten tai yhtiöiden itselleen eri kriteereistä antamien tasojen vahvistamiseksi. Todentaminen ei vastaa edellisessä kappaleessa kuvattua auditointia.

## Mikä on sidosryhmä?

Sidosryhmät käsittävät kaikki yksilöt ja ryhmät, joilla on toiminnan hallintaan liittyviä päätöksiä koskeva intressi tai jotka katsovat, että toiminnan hallintaan liittyvät päätökset voivat vaikuttaa niihin. Sidosryhmiä ovat muun muassa

* työntekijät
* naapurit
* maanomistajat
* vaikutusalueen asukkaat ja virkistyskäyttäjät
* saamelaiset, koltta-alueella kolttien kyläkokous
* paliskunnat ja poronhoitajat
* ammattikalastajat ja kalastusoikeuden haltijat
* kaivosyhteisön jäsenet
* tavaroiden ja palveluiden toimittajat
* elinkeinojen edustajat
* asiakkaat
* urakoitsijat
* ympäristöjärjestöt ja muut kansalaisjärjestöt
* hallitukset, viranomaiset
* rahoitusalan toimijat
* osakkeenomistajat.

## Mikä on ”järjestelmä”?

”Järjestelmä” tai ”hallintajärjestelmä” koostuu prosesseista, jotka yhdessä muodostavat järjestelmän kehyksen. Hallintajärjestelmän avulla voidaan varmistaa, että tehtävät suoritetaan oikein, yhdenmukaisesti ja tehokkaasti määriteltyjen tavoitteiden saavuttamiseksi ja toiminnan jatkuvan parantamisen edistämiseksi. Järjestelmäpohjainen lähestymistapa edellyttää tarvittavien toimenpiteiden arviointia, suunnittelua asetettujen tavoitteiden saavuttamiseksi, suunnitelman täytäntöönpanoa ja tavoitteiden saavuttamisen tarkastelua Hallintajärjestelmässä otetaan huomioon myös henkilöstö- ja resurssitarpeet sekä se kuinka järjestelmän toteuttamisen kannalta tarpeellinen dokumentointi toteutetaan. Dokumentointi kattaa kaiken tyyppiset dokumentointitavat (asiakirja, intranet, e-dokumentit jne) tai dokumentointia koskevat vaatimukset. Kaikkia käytäntöjä ei tarvitse dokumentoida.

Järjestelmässä prosessien ja toimintojen asema edellyttää tavallisesti selkeitä ja tarkkoja vaatimuksia, jotka dokumentoidaan esimerkiksi menettelyohjeena. Tällöin yhtiö voi osoittaa selkeästi ja helposti, että prosessi tai järjestelmä on käytössä. Tavallisesti edellytetään myös prosessien dokumentointia tai jäljitysketjua.

Muita järjestelmiin liittyviä määritelmiä ovat

* Sitoumus: Tiettyä aihepiiriä koskeva johdon sitoumuksen ilmaus, jossa esitetään yhtiön näkökanta ulkopuolisille tahoille. Sitoumus voidaan ilmaista esimerkiksi yhtiön toimintaperiaatteissa tai politiikassa.
* Käytäntö: Tehtävän suorittamiseen käytettävä epävirallinen ja dokumentoimaton menettelytapa.
* Menettely:Virallistettu ja dokumentoitu kuvaus siitä, miten tehtävä suoritetaan.

## Mitä ”kansantajuisella” raportoinnilla tarkoitetaan?

## Kansantajuisella raportoinnilla tarkoitetaan raporttia, johon on koostettu kulloinkin oleelliset, vedenlaadun ja vesistövaikutusten kannalta merkittävät havainnot ja johtopäätökset. Tulokset tulee raportoida sellaisessa muodossa, että ne ovat selkeästi ymmärrettävissä.

# LIITE 2: ITSEARVIOINNIN TARKISTUSLISTA

***Vesienhallinta***

|  |  |  |  |
| --- | --- | --- | --- |
| **Tuotantolaitos/ Toimipaikka:** |  | **Yhtiö:** |  |
| **Arvioija:** |  | **Arviointipäivä:** |  |

|  |  |
| --- | --- |
| **TODENTAVAT ASIAKIRJAT / TODISTEET:** | |
| **ASIAKIRJAN NIMI** | **SIJAINTI** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |  |  |
| --- | --- | --- | --- |
| **Haastateltavat:** | | | |
| **NIMI** | **TEHTÄVÄ** | **NIMI** | **TEHTÄVÄ** |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 1: VESIENHALLINNAN TOIMINTAPERIAATTEET JA SITOUMUS** | | | | | |
| **Tuloskriteeri 1**  **Taso B** | Onko yhtiö laatinut kaivoksen vesienhallintaan liittyvät toimintaperiaatteet ja sitoumuksen? |  |  |  |  |
| *Jos vastasit ”Kyllä” tason B kysymykseen, jatka tason A kysymyksistä. Jos et vastannut ”Kyllä” tason B kysymykseen, toimipaikan toiminta on tuloskriteerin 1 osalta tasoa C.* | | | | |
| **Tuloskriteeri 1**  **Taso A** | Vastaavatko toimintaperiaatteet kaikilta osin tason A kuvauksessa esitettyjä vaatimuksia? |  |  |  |  |
| Onko toimiva johto vahvistanut toimintaperiaatteet ja sitoumuksen? |  |  |  |  |
| Onko sitoumuksesta ja toimintaperiaatteiden sisällöstä kommunikoitu laitostasolla olennaisten työntekijöiden, urakoitsijoiden ja alihankkijoiden kanssa? |  |  |  |  |
| Ovatko toimintaperiaatteet ja sitoumus julkisesti saatavilla? |  |  |  |  |
| Onko toimipaikalla suoritettu sisäinen auditointi sen vahvistamiseksi, että toimintaperiaatteet ja sitoumus ovat kaikilta osin tason A kuvauksessa esitetyn mukaiset? |  |  |  |  |
| *Onko yhtiö sitoutunut turvaamaan saamelaisten oikeuden ylläpitää ja kehittää kulttuuriaan erityisesti kalastuksen osalta?* |  |  |  |  |
| Onko yhtiö sitoutunut turvaamaan myös muiden, kaivostoiminnan vaikutuspiirissä olevien, paikallisväestön jäsenten tarpeet vesienkäytön osalta? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymykseen. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 1 osalta tasoa B.* | | | | |
| **Tuloskriteeri 1**  **Taso AA** | Onko toimipaikalla suoritettu ulkoinen auditointi sen vahvistamiseksi, että toimintaperiaatteet ja sitoumus ovat kaikilta osin tason A kuvauksessa esitetyn mukaiset? |  |  |  |  |
| *Jos vastasit ”Kyllä” tason AA kysymykseen, jatka tason AAA kysymyksistä. Jos et vastannut ”Kyllä” tason AA kysymykseen, toimipaikan toiminta on tuloskriteerin 1 osalta tasoa A.* | | | | |

|  |  |  |  |  |  |
| --- | --- | --- | --- | --- | --- |
| **Tuloskriteeri 1**  **Taso AAA** | Sisältävätkö vesienhallinnan toimintaperiaatteet sitoumuksen aktiivisesta kumppanuudesta alueen muiden veden käyttäjien kanssa resursseineen ja vastuuhenkilöineen? |  |  |  |  |
| Onko toimintaperiaatteen ja sitoumuksen soveltamisen tehokkuus tarkastettu ulkoisessa riippumattomassa auditoinnissa? |  |  |  |  |
| *Onko yhtiö sitoutunut hankkimaan Saamelaiskäräjien ja koltta-alueella kolttien kyläkokouksen vapaan, tietoon perustuvan ennakkosuostumuksen toiminnan harjoittamiselle?* |  |  |  |  |
| *Jos vastasit ”Kyllä” kaikkiin tason AAA kysymyksiin, toimipaikan toiminta on tasoa AAA. Jos et vastannut ”Kyllä” kaikkiin tason AAA kysymyksiin, toimipaikan toiminta on tuloskriteerin 1 osalta tasoa AA.* | | | | |
|  | **ARVIO YHTIÖN TOIMINNASTA TULOSKRITEERIN 1 OSALTA** | | | | **Taso:** |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 2: VESIENHALLINNAN RISKIENHALLINTA JA TOIMINNAN SUUNNITELMALLISUUS** | | | | | |
| **Tuloskriteeri 2**  **Taso B** | Onko toimipaikan vesienhallintaan liittyvä lähtödata kerätty? |  |  |  |  |
| Onko toimipaikalle laadittu vesitase? Onko siinä huomioitu sekä keskimääräiset, että poikkeukselliset hydrologiset olosuhteet? |  |  |  |  |
| Onko mallinnettu pohjavedet ja niiden kulkeutuminen? |  |  |  |  |
| Onko arvioitu vesistövaikutukset? |  |  |  |  |
| Onko toimipaikan vesienhallintaan liittyvät riskit tunnistettu ja laadittu riskinhallintasuunnitelma? |  |  |  |  |
| Onko erillinen vesienhallintasuunnitelma kehitteillä? |  |  |  |  |
| Onko nimetty vesienhallintaan liittyvistä työtehtävistä vastaavat henkilöt? |  |  |  |  |
| Onko tärkeimmät sidosryhmät nimetty ja tunnistettu? |  |  |  |  |
| Onko sidosryhmien kanssa kommunikoitu veden käyttöön, saatavuuteen ja vesistövaikutuksiin liittyvistä suunnitelmista ja toimenpiteistä? |  |  |  |  |
| *Onko yhtiö kommunikoinut saamelaisten kotiseutualueella toimiessaan Saamelaiskäräjien ja koltta-alueella kolttien kyläkokouksen kanssa veden käyttöön, saatavuuteen, vesistövaikutuksiin ja saamelaiskulttuurin harjoittamisedellytyksiin liittyvistä toimenpiteistä?* |  |  |  |  |
| *Jos vastasit ”Kyllä” kaikkiin tason B kysymyksiin, jatka tason A kysymyksistä. Jos et vastannut ”Kyllä” kaikkiin tason B kysymyksiin, toimipaikan toiminta on tuloskriteerin 2 osalta tasoa C.* | | | | |

|  |  |  |  |  |  |
| --- | --- | --- | --- | --- | --- |
| **Tuloskriteeri 2**  **Taso A** | Onko laadittu ja otettu käyttöön erillinen vesienhallinnan toimintasuunnitelma kaivoksen koko elinkaaren ajalle? |  |  |  |  |
| Sisältääkö vesienhallinnan toimintasuunnitelma   * Toimipaikkakohtaisen lähtöaineiston, jota on täydennetty toiminnanharjoittajan omalla mittaustiedolla? * koko toiminta-alueen kattavan vesitaseen? * Kaikkien vesijakeiden laatutiedot? * Kuvauksen vesistövaikutuksista ja mahdollisista kompensaatiotoimenpiteistä? *Onko vaikutukset saamelaiskulttuurin harjoittamisedellytyksiin yksilöity tarkasti saamelaisten kotiseutualueella?* * Toimenpiteet poikkeuksellisissa hydrologisissa olosuhteissa ja hätätilanteissa? |  |  |  |  |
| Sisältääkö tarkkailusuunnitelma toimipaikan vesiin liittyvän ympäristötarkkailun ja käyttötarkkailun yksityiskohtaisesti? |  |  |  |  |
| Onko laadittu erillinen vesienhallintaan liittyvä riskinarviointi ja riskienhallintasuunnitelma, jossa on yksilöity, tunnistettu ja arvioitu   * veden määrään ja laatuun liittyvät merkittävät riskit? * vesistövaikutusalueen sidosryhmiin liittyvät sosiaaliset riskit? * *saamelaisten kotiseutualueella saamelaiskulttuurin harjoittamisedellytyksiin liittyvät kulttuuriset ja sosiaaliset riskit yhteistyössä Saamelaiskäräjien kanssa ja koltta-alueella kolttien kyläkokouksen kanssa?* |  |  |  |  |
| Onko vesienhallinta huomioitu omana kohtanaan tuotantolaitoksen vuotuisessa budjetoinnissa ja liiketoimintasuunnitelmassa? |  |  |  |  |
| Onko vesienhallinnan työtehtävien vastuut henkilöity? |  |  |  |  |
| Onko tuotantolaitoksen johto todistettavasti tietoinen vesienhallinnan riskeistä ja riskien torjunnan mahdollisuuksista? |  |  |  |  |
| Onko paikallisten ja alueellisten sidosryhmien kanssa kommunikoitu veden käyttöön, saatavuuteen ja vesistövaikutuksiin liittyvistä suunnitelmista ja toimenpiteistä? |  |  |  |  |
| Onko sidosryhmiä kuultu ja onko heidän mielipiteensä huomioitu vesienhallinnan suunnitelmissa? |  |  |  |  |
| Onko toimipaikalla suoritettu sisäinen auditointi sen vahvistamiseksi, että vesienhallinnan suunnitelmat ovat kaikilta osin tason A kuvauksessa esitetyn mukaisia? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 2 osalta tasoa B.* | | | | |
| **Tuloskriteeri 2**  **Taso AA** | Onko paikallisten, alueellisten tai kansallisten sidosryhmien kanssa sovittu yhteisistä toimista, joiden avulla kerätään lisätietoa käytettäväksi kaivoksen vesienhallinnan suunnittelun kehittämisessä? |  |  |  |  |
| *Kunnioitetaanko saamelaisten perinteistä tietoa ja käytäntöjä ja huomioidaanko ne vesienhallinnan suunnittelussa?* |  |  |  |  |
| Onko vesienhallinnan suunnitelmat arvioitu riippumattomassa ulkoisessa auditoinnissa? |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksistä. Jos et vastannut ”Kyllä” kaikkiin tason AA kysymyksiin, toimipaikan toiminta on tuloskriteerin 2 osalta tasoa A.* | | | | |
| **Tuloskriteeri 2**  **Taso AAA** | Onko vesienhallinnan toimintasuunnitelmassa esitetty vähintään yksi seuraavista tavoitteista:   * Yhtiö sijoittaa tutkimukseen ja kehitykseen, joka tähtää teollisuusalan tietotaidon kehittymiseen kaivosalan vesienhallinnan osalta; * Yhtiö myötävaikuttaa tieteelliseen tutkimukseen, joka lisää tietoisuutta makeanveden vesivarannoista tai tähtää vesien suojeluun; * Yhtiö myötävaikuttaa teolliseen tai alueelliseen vesienhallinnan ohjeistuksen laatimiseen tai kehittämiseen; * Yhtiö osallistuu merkittävästi tuotantoalueellaan tai sen ulkopuolella makeanveden suojeluun tai kompensaatiotoimenpiteisiin? |  |  |  |  |
| Onko vesienhallinnan suunnitelmien soveltamisen tehokkuus auditoitu riippumattomassa ulkoisessa auditoinnissa? |  |  |  |  |
| *Jos vastasit ”Kyllä” kaikkiin tason AAA kysymyksiin, toimipaikan toiminta on tasoa AAA. Jos et vastannut ”Kyllä” kaikkiin tason AAA kysymyksiin, toimipaikan toiminta on tuloskriteerin 2 osalta tasoa AA.* | | | | |
|  | **ARVIO YHTIÖN TOIMINNASTA TULOSKRITEERIN 2 OSALTA** | | | | **Taso:** |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 3: VESIENHALLINNAN HALLINTAJÄRJESTELMÄ** | | | | | |
| **Tuloskriteeri 3**  **Taso B** | Onko yhtiöllä olemassa toimipaikkakohtainen vesienhallinnan hallintajärjestelmä, jossa kuvataan   * vesienhallinnan tavoitteet ja suunnitelmat niiden saavuttamiseksi * kaivoksen vesienhallinnan tekniset ratkaisut ja miten vesitase on huomioitu niiden mitoituksessa * toimenpiteet juomaveden ja sanitaatiopalvelujen turvaamiseksi * varautuminen vesienhallinnan poikkeustilanteisiin? * miten tuotettu tarkkailutieto on huomioitu hallintajärjestelmässä? |  |  |  |  |
| *Jos vastasit ”Kyllä” kaikkiin tason B kysymyksiin, jatka tason A kysymyksistä. Jos et vastannut ”Kyllä” kaikkiin tason B kysymyksiin, toimipaikan toiminta on tuloskriteerin 3 osalta tasoa C.* | | | | |
| **Tuloskriteeri 3**  **Taso A** | Kuvataanko hallintajärjestelmässä lisäksi   * miten vesistökohtaisten kompensaatiotoimenpiteiden vaikuttavuutta arvioidaan ja miten mittausdata vaikuttaa kompensaatiotoimenpiteiden kehittämiseen? * miten vesitasetta päivitetään ja mitä muutoksia vesitaseen päivitys voi aiheuttaa vesienhallinnan tekniseen toteutukseen? * miten ja millä perusteilla tarkkailusuunnitelmaa päivitetään mitatun tarkkailutiedon perusteella ja miten tarkkailutulokset otetaan huomioon vesienhallinnan kehittämisessä? * riskienhallintatoimenpiteiden toteutus * miten vesienhallinnan toimenpiteisiin liittyvää palautetta kerätään ja otetaan huomioon toiminnan kehittämisessä? |  |  |  |  |
| Onko toimipaikalla suoritettu sisäinen auditointi sen vahvistamiseksi, että vesienhallinnan hallintajärjestelmä on kaikilta osin tasojen A ja B kuvauksessa esitetyn mukainen? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 3 osalta tasoa B.* | | | | |

|  |  |  |  |  |  |
| --- | --- | --- | --- | --- | --- |
| **Tuloskriteeri 3**  **Taso AA** | Onko hallintajärjestelmän kehittämisessä kuultu tärkeimpiä sidosryhmiä?  *(Saamelaisten kotiseutualueella Saamelaiskäräjiä ja koltta-alueella kolttien kyläkokousta.)* |  |  |  |  |
| Onko hallintajärjestelmä auditoitu riippumattomassa ulkoisessa auditoinnissa? |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksistä. Jos et vastannut ”Kyllä” kaikkiin tason AA kysymyksiin, toimipaikan toiminta on tuloskriteerin 3 osalta tasoa A.* | | | | |
| **Tuloskriteeri 3**  **Taso AAA** | Edustaako vesienhallinta parasta käytettävissä olevaa tekniikkaa ja myötävaikuttaako se vähintään kahteen seuraavista:   * vesienhallintaan liittyvän teollisuusalan ymmärrykseen tai vaikuttavuuteen * alueellisen vesistökohtaisen parhaiden käytäntöjen mukaiseen toimenpideohjelmaan * kaivosten vesienhallintaan tai muuhun vesiensuojeluun liittyvään tieteelliseen kehitykseen * alueellisesti merkittävään vesiensuojeluun? |  |  |  |  |
| Onko vesienhallintajärjestelmän soveltamisen tehokkuus ja toimintojen jatkuva kehittäminen arvioitu riippumattomassa ulkoisessa auditoinnissa? |  |  |  |  |
| *Jos vastasit ”Kyllä” kaikkiin tason AAA kysymyksiin, toimipaikan toiminta on tasoa AAA. Jos et vastannut ”Kyllä” kaikkiin tason AAA kysymyksiin, toimipaikan toiminta on tuloskriteerin 3 osalta tasoa AA.* | | | | |
|  | **ARVIO YHTIÖN TOIMINNASTA TULOSKRITEERIN 3 OSALTA** | | | | **Taso:** |

|  |  |  |  |  |  |
| --- | --- | --- | --- | --- | --- |
|  | **Kysymys** | **Kyllä** | **Ei** | **Ei sov.** | **Kuvaus ja todisteet** |
| **TULOSKRITEERI 4: VESIENHALLINNAN RAPORTOINTI** | | | | | |
| **Tuloskriteeri 4**  **Taso B** | Sisältääkö tuotantolaitoskohtainen vesienhallinnan raportti vuosikertomuksen, tarkkailutulokset ja toteutetut käytännön toimenpiteet? |  |  |  |  |
| Raportoidaanko tuotantolaitoksen johdolle laitoskohtaisista tarkkailutuloksista ja käytännön toimenpiteistä säännöllisesti? |  |  |  |  |
| *Jos vastasit ”Kyllä” kaikkiin tason B kysymyksiin, jatka tason A kysymyksistä. Jos et vastannut ”Kyllä” kaikkiin tason B kysymyksiin, toimipaikan toiminta on tuloskriteerin 4 osalta tasoa C.* | | | | |
| **Tuloskriteeri 4**  **Taso A** | Käytetäänkö raporttia osana tuotantolaitostason budjetointia ja päätöksentekoa? |  |  |  |  |
| Raportoidaanko laitoksen johdolle sekä sidosryhmille säännöllisesti vesienhallinnan tilasta, vesienhallinnan tavoitteiden saavuttamisesta sekä tehdyistä ja suunnitelluista kehitystoimenpiteistä? |  |  |  |  |
| Onko viestintä avointa ja raportointi julkista ja kansantajuista? |  |  |  |  |
| Kerätäänkö raportoinnista palautetta säännöllisesti? |  |  |  |  |
| Onko toimipaikalla suoritettu sisäinen auditointi sen varmistamiseksi, että vesienhallinnan raportointi vastaa tason A vaatimuksia? |  |  |  |  |
| *Jos vastasit ”Kyllä” kaikkiin tason A kysymyksiin, jatka tason AA kysymyksistä. Jos et vastannut ”Kyllä” kaikkiin tason A kysymyksiin, toimipaikan toiminta on tuloskriteerin 4 osalta tasoa B.* | | | | |
| **Tuloskriteeri 4 Taso AA** | Onko vesienhallinnan raportointi auditoitu ulkoisessa riippumattomassa auditoinnissa? |  |  |  |  |
| Onko yhtiö sitoutunut kehittämään toimintaansa auditoinnissa esille tulleiden suositusten pohjalta? |  |  |  |  |
| *Jos vastasit ”Kyllä” kaikkiin tason AA kysymyksiin, jatka tason AAA kysymyksistä. Jos et vastannut ”Kyllä” kaikkiin tason AA kysymyksiin, toimipaikan toiminta on tuloskriteerin 4 osalta tasoa A.* | | | | |
| **Tuloskriteeri 4 Taso AAA** | Raportoidaanko tuotantolaitoskohtaisesta vesienhallinnasta yhtiön virallisissa vuosiraporteissa? |  |  |  |  |
| Onko ulkoisessa riippumattomassa auditoinnissa vahvistettu, että raportointijärjestelmä edustaa parasta käytössä olevaa menettelyä. |  |  |  |  |
| *Jos vastasit ”Kyllä” kaikkiin tason AAA kysymyksiin, toimipaikan toiminta on tasoa AAA. Jos et vastannut ”Kyllä” kaikkiin tason AAA kysymyksiin, toimipaikan toiminta on tuloskriteerin 4 osalta tasoa AA.* | | | | |
|  | **ARVIO YHTIÖN TOIMINNASTA TULOSKRITEERIN 4 OSALTA** | | | | **Taso:** |